text: Näiteid leiab igalt poolt. Kui hakata Järvevana tee Tartu maantee poolsest otsast sõitma mööda tee kõrval olevat kergliiklusteed, katkeb see ootamatult veepuhastusjaama lähistel. Kogu kergliiklus kulgeb läbi kõrvalasuvate elamute hoovide, et seal, kus rattatee jätkub, uuesti sinna suubuda. Ja nii juba mitu aastat. Tee teises otsas aga lõpeb kergliiklustee lihtsalt ära. Siis on valida, kas sõita Järvevana tee servas vales suunas. Või siis künda üle muruplatsi ja läbi lähima kontorihoone parkla sinna, kus rattatee jälle edasi läheb.